Britaniya Misrdan o‘zining minglab sayyohlarini evakuatsiya qiladi

Britaniya aviakompaniyalari ayni paytda Misrda bo‘lgan o‘n mingdan ortiq sayyohlarini evakuatsiya qiladi, deya xabar bermoqda “Korrespondent.net”.

Rossiyaning Airbus A321 samolyoti Sinay yarim orolida halokatga uchragani tufayli Britaniya hukumati aviakompaniyalarning Sharm-ash-Shayxdan mamlakatga amalga oshiriladigan reyslarining barchasini vaqtinchalik to‘xtatib qo‘ydi.
Xususan, Easy Jet aviakompaniyasi reyslari orqali 4,5 ming kishi Buyuk Britaniyaga qaytishi kerak. Aviakompaniya 5-noyabr kuni Londondan Misrga qilinadigan to‘rtta parvozni bekor qilgan.